बस, एक धक्का भर और देना है। उसके बाद चार साल पहले उतरी रेल अपनी पटरी पर लौट आएगी। अपनी ग़लती है तो हमें ही सुधारनी भी होगी। जब रेल में एक से ज़्यादा यात्री बैठे हों तो किसी एक को यह हक़ नहीं मिलना चाहिए कि वह अपनी मर्ज़ी से रेल को चाहे जिस पटरी पर डाल दे। लेकिन हमने बेवज़ह अपनी लंगोट घुमाते घूम रहे एक तालठोकू को 2014 में अपने हाथ काट कर दे दिए। चार बरस में उसने भारतीय रेल को अंधी गली के हवाले कर दिया। अब हम अपनी यात्रा के अंतिम चरण में हैं। इस एक बरस में या तो हम इस रेल की पटरी बदल दें या फिर उस मुहाने पर जा कर खड़े होने की तैयारी कर लें, जिसके आगे कोई पटरी नहीं है।